**VEĆU ZA STUDIJE PRI UNIVERZITETU**

**UNIVERZITETA U BEOGRADU**

**PRIJAVA TEME ZA IZRADU MASTER RADA**

Obraćam se Veću za studije pri Univerzitetu Univerziteta u Beogradu sa molbom da mi se, kao studentu akademskih master studija:

**EVROPSKA POLITIKA I UPRAVLJANJE KRIZAMA**

odobri izrada master rada.

Naslov teze:

**IDEOLOGIJA KEMALIZMA I NJEN UTICAJ NA ČLANSTVO TURSKE U EVROPSKOJ UNIJI**

**Predmet rada:**

Predmet ovog rada biće analiza i objašnjenje ideologije kemalizma u Republici Turskoj tokom perioda njenog osnivanja početkom dvadesetog veka i danas, posebno u pogledu članstva Turske u Evropskoj uniji. Rad procenjuje važnost kemalizma kao ideologije na procese izgradnje i modernizacije turske republike i njen potencijalni efekat na proces članstva Turske u EU. U radu se postavlja pitanje da li su kemalistička ideologija i njene reforme bile korisne ili štetne za Tursku i da li je ideologija neoosmanizma njena bolja alternativa. Prvi deo rada baviće se Turskim ratom za nezavisnost, nastankom Republike Turske i kemalizmom kao njenom nacionalnom ideologijom. U drugom delu rada akcenat će biti na krizi kemalizma kao ideologije i javljanju alternative u vidu ideologije neoosmanizma. Konačno, treći deo rada baviće se odnosima Turske i EU, njenom potencijalnom članstvu u EU i ulozi kemalizma na tom putu.

Nakon Prvog svetskog rata i sloma Otomanske imperije 1918. godine, uprkos pretenzijama okupacionih sila na njene teritorije, Turska je postala novoosnovana republika predvođena Mustafom Kemalom Ataturkom. Turski vojskovođa, revolucionar i državnik smatra se ocem i osnivačem moderne Republike Turske. Mustafa Kemal bio je vođa Nacionalnog pokreta za nezavisnost Turske, čiji je glavni cilj transformacija ostataka imperije u modernu tursku državu. Iz tog razloga vodio je niz uspešnih oružanih sukoba sa sultanovom vladom i okupacionim silama. Njegov cilj dobio je konačnu krunu 1942. godine, zamenom sultanata republikom i Ataturkom kao prvim predsednikom. Koristeći poziciju i autoritet, sproveo je niz radikalnih reformi kako bi Tursku učinio modernom, sekularnom i evropski orijentisanom državom. Reforme su se, pre svega, odnosile na ukidanja kalifata. Smernice politike koju je vodio nazivaju se kemalizmom. Kemalizam kao ideologija počivala je na šest osnovnih i nepromenljivih principa - republikanizam, reformizam, nacionalizam, populizam, sekularizam i etatizam. Ovi principi postali su šest strela (stubova) Ataturkove Republikanske narodne partije i deo ustava Republike Turske 1937. godine.

Mustafa Kemal Ataturk umro je 1938. godine. Čuvar njegove vizije postala je vojska, koja je na svako odstupanje od ideologije kemalizma reagovala vojnim udarima, dajući kemalizmu novi oblik. Međutim, kemalizam je stvorio veći problem u turskom društvu. Naime, vremenom je ideologija kemalizma podelila Tursku i stvorila rascep u društvu, posebno oko pitanja sekularizma. Religiozne mase postepeno su počele da vrše pritisak na postojeći društveni poredak i sistem društvenih vrednosti, u smislu vraćanja tradicionalnim islamskim vrednostima. Od kraja dvadesetog veka, one počinju da čine većinu u turskom društvu. Samim tim, počinju da se uvlače u sve društvene pore i organizuju u političke partije. Tako kemalizam dobija snažnu alternativu u vidu nove ideologije neoosmanizma. Danas, tursko društvo je podeljeno između ove dve ideologije. S jedne strane, nalazi se intelektualna elita i vojska kao čuvari Ataturkovog nasleđa. S druge strane, nalazi se aktuelni predsednik Redžep Tajip Erdogan koji predvodi konzervativnu i tradicionalnu struju, kojoj se dodeljuje epitet neoosmanizma.

Paralelno sa unutrašnjim dešavanjima, cilj Republike Turske na spoljašnjem planu bio je približavanje Zapadu, posebno članstvo u Evropskoj uniji. Odnosi između Turske i Evropske unije započinju davne 1959. godine, prijavom Turske za članstvo u Evropsku ekonomsku zajednicu. Službeno, pristupanje Turske Evropskoj uniji započeto je 1987, status kandidata priznat joj je 1999, a pretpristupni pregovori su otpočeli 2005. godine. Očekivanja da će Turska postati članica Evropske unije dovedena su u pitanje februara 2019. godine, odlukom Evropskog parlamenta o obustavi pretpristupnih pregovora. Ovaj rad pokušaće da da odgovor na pitanje da li je i, ako jeste, u kojoj meri ideologija kemalizma imala uticaja na put Turske ka Evropskoj uniji, kao i da li bi alternativna ideologija neoosmanizma imala više ili manje učinka. Odgovorima na pomenuta pitanja, rad će doprineti daljem razvoju evropskih studija.

**Ciljevi rada:**

1.Naučni ciljevi istraživanja

Postoji nekoliko ciljeva ovog master rada. Prvo, cilj je naučna deskripcija nastanka Republike Turske, sa posebnim naglaskom na ulogu ideologije kemalizma i kemalističkih reformi u procesu izgradnje novog društva i nove države. Naučna deskripcija se odnosi i na razvoj alternative kemalizmu i nastanku nove ideologije koja je podelila tursko društvo i državu, neoosmanizma. Dodatno, rad ima za cilj da pruži naučno objašnjenje uticaja ideologije kemalizma na odnose Republike Turske i Evropske unije i njeno eventualno članstvo u EU.

2. Društveni ciljevi istraživanja

Društveni cilj ovog master rada prvenstveno jeste upoznavanje šire zainteresovane javnosti u Republici Srbiji sa istorijom moderne turske republike i ideologijom kemalizma na čijim osnovama je nastala i konkretnije sa odnosima Turske i Evropske unije i njenom eventualnom članstvu u EU.

**Metode rada:**

Priroda, karakter i cilj ovog master rada nalažu šira teorijsko-normativna istraživanja, analizu, sintezu i povremenu konfrontaciju različitih teorijskih koncepta. Ovo će, gde je moguće, biti potkrepljeno i ilustrovano relevantnim empirijskim podacima. Kao osnovni izvor informacija koristiće se teorijski radovi koji tretiraju ovu problematiku, analiziraće se neophodni sadržaji, a biće korišćeni i statistički podaci. Istraživanje pretenduje da ima ne samo deskriptivni, već da kroz analitički pristup dosegne i prospektivni karakter. U cilju prikupljanja što više relevantnih informacija, koristiće se i metoda kompilacije, odnosno metoda preuzimanja tuđih rezultata, opažanja, stavova, zaključaka i spoznaja, kao i metoda poredne analize dokumenata.

**Struktura (po poglavljima):**

**UVOD** - motivi i razlozi za izbor teme rada; određivanje istraživačkog pitanja, predmeta, metode i ciljeva istraživanja; naučna i društvena opravdanost istraživanja; očekivanja i problemi u toku izrade rada.

*Prvo poglavlje*

IDEOLOGIJA KEMALIZMA I NJEN ZNAČAJ

a) Slom Otomanske imperije – uzroci i posledice

b) Mustafa Kemal Ataturk kao novi vođa

c) Rat za nezavisnost i nastanak Republike Turske

d) Ideologija kemalizma i kemalističke reforme

*Drugo poglavlje*

NEOOSMANIZAM KAO ALTERNATIVA KEMALIZMU

a) Kriza kemalizma – iznutra i spolja

b) Jačanje neoosmanizma kao alternativne ideologije

c) Redžep Tajip Erdogan – Ataturk posle Ataturka

*Treće poglavlje*

TURSKA I EVROPSKA UNIJA

a) Odnosi Turske i Evropske unije – kroz istoriju

b) Uloga kemalizma u odnosima Turske i EU

c) Gde je danas Turska na putu ka EU?

*Četvrto poglavlje*

SAVREMENI PROBLEMI I IZAZOVI

**ZAKLJUČAK**

**LITERATURA**

**LITERATURA**

1. Aras, B. i Gokay, B. (2003). *Turkey after Copenhagen: walking a tightrope*. Journal of Southern Europe and the Balkans, Number 2, str. 147-163
2. Aras, B. i Gokhan, B. (2002). *Exile: a keyword to understand Turkish politics*. Muslim World 92, str. 387-406
3. Bulent, A. i Bacik, G. (2000). *The rise of the Nationalist Action Party and Turkish politics*. Nationalism and Ethnic Politics 6, str. 48-63
4. Cooper, M. (2002). *The Legacy of Ataturk: Turkish Political Structures and Policy-Making*. International Affairs, Vol 78, No.1, str. 115-128
5. Dinan, D. (2010). *Menjanje Evrope - Istorija Evropske unije*. Beograd: Službeni glasnik
6. Feriz, A. (1993). *The Making of Modern Turkey*. USA: Routledge, str. 7
7. Galijašević, Dž. (2011). *Neoosmanizam: Turska između juče i sutra*. *Politea*, broj 2, str. 123-139
8. Hale, W. (2000). *Turskih Foreign Policy, 1774-2000*. Frank Cass, London
9. Hiks, S. (2007). *Politički sistem Evropske unije*. Beograd: Službeni glasnik
10. Inalcik, H. (1998). *Turkey between Europe and Middle East.* Perceptions III, str. 1-8
11. Jeftić, M. (2011). *Neoosmanizam versus panislamizam*. *Politea*, broj 2, str. 31-47
12. Jović, D. (2016) *Turska*. U *Bliski istok*, ur. Mirjana Kasapović, str. 354-371. Zagreb: Biblioteka Političke analize
13. Jung, D. i Piccoli, W. (2001). *Turkey at the Crossroads*. Zed Books, London
14. Kaliber, A. (2013). *The Post-Cold War Regionalisms of Turkish Foreign Policy*. Central and Eastern European Online Library, str. 25-48
15. Kinross, L. (1990, firs published in 1964). *Ataturk and the Rebirth of a Nation*. Weidenfeld, London
16. Kinzer, S. (2001). Crescent and Star: Turkey between Two Worlds. New York: Farrar, Straus and Giroux, str. 50-51
17. Kulachi, E. (2005). *EU political conditionality and parties in government: human rights and the quest for Turskih transformation*. Journal of Southern Europe and the Balkans, Number 3, str. 387-402
18. Marković B. M. (2018). *Kraj kemalizma u Turskoj*. Danas
19. Marković B. M. (2012). *Redžep Tajip Erdogan: portret jednog reformatora*. Politički život, broj 4 , str. 119-127
20. Mango, A. (1999). *Ataturk*. John Murray, London
21. Macfie, A.L. (1998). *The End of the Ottoman Empire*. New York: Addison Wesley Longman
22. Miščević, T. (2009). *Pridruživanje Evropskoj uniji*. Beograd: Službeni glasnik
23. Robins, P. (2003). *Confusion at Home, Confusion Abroad: Turkey between Copenhagen and Iraq*. International Affairs, Vol. 79, No. 3, str. 547-566
24. Schick, I.C. i Tonak, E. A. (1987). *Turkey in Transition, New Perspectives*. Oxford Univirsity Press, Oxford
25. Smith, E, K. (2013). *European Union foreign policy in a changing world*. Polity Press
26. Spasojević, D. (2013). *Uloga vojske u Turskoj kroz istoriju i danas*. U *Turska regionalna sila?*, ur. Miša Đurković i Aleksandar Raković. Beograd: Institut za evropske studije
27. Ulker, E. (2005). *Contextualising ’Turkification’: nation-building in the late Ottoman Empire, 1908-18\**. ASEN, str. 613-636
28. Ugur, M. (2003). *Testing times in EU-Turkey relations: the road to Copenhagen and beyond*. Journal of Sotuhern Europe and the Balkans, Number 2, str. 165-183
29. Ugur, M. (1999). *The European Union and Turkey: An Anchor/Credibility Dilemma*. Ashgate, Aldershot
30. Ugur, M. (2000). *Europeanisation and covergence via incomplete contracts? The case of Turkey*. South European Society and Politics 5, str. 217-242.

**INTERNET IZVORI**

* Council of the European Union (July 2019). Turkey [ONLINE] Available at:

<https://www.consilium.europa.eu/en/policies/enlargement/turkey/>

* Council of the European Union (October 2019). Declaration by the High Representative on behalf of the EU on recent developments in north-east Syria [ONLINE] Available at:

<https://www.consilium.europa.eu/en/press/press-releases/2019/10/09/declaration-by-the-high-representative-on-behalf-of-the-eu-on-recent-developments-in-north-east-syria/>

* Cair Info (July 2013). The Kemalist Hegemony in Turkey and the Justice and Development Party (AKP) as an ’Other’ [ONLINE] Available at:

[https://www.cairn.info/revue-l-europe-en-formation-2013-1-page-143.htm#](https://www.cairn.info/revue-l-europe-en-formation-2013-1-page-143.htm)

* Calhoun Institutional Archive of the Naval Postgraduate School (September 2005). Turkey and the European Union (EU) – Kemalism’s effects on the road to the EU [ONLINE] Available at:

<https://calhoun.nps.edu/bitstream/handle/10945/1933/05Sep_Karakus.pdf?sequence=1&isAllowed=y>

* European Comssion (May 2019). Turkey 2019 Report [ONLINE] Available at:

<https://ec.europa.eu/neighbourhood-enlargement/sites/near/files/20190529-turkey-report.pdf>

* European Comission (May 2019). European Neighourhood Policy and Enlargement Negotiations - Turkey [ONLINE] Available at:

<https://ec.europa.eu/neighbourhood-enlargement/countries/detailed-country-information/turkey_en>

* European Comission (2019). European Neighbourhood Policy and Enlargement Negotiations - The EU Facility for Refugees in Turkey [ONLINE] Available at:

<https://ec.europa.eu/neighbourhood-enlargement/news_corner/migration_en>

* European Consortium for Political Research (2013). Contextual and Contested, Reassessing Europeanization: The Case of Turkey [ONLINE] Available at:

<https://ecpr.eu/Filestore/PaperProposal/8161a9dd-1910-45b8-a34a-bed18ecc5b5c.pdf>

* Enlartgement and Neighbours (March 2019). Turkish EU Accession: Where are we? [ONLINE] Available at:

<https://www.thenewfederalist.eu/turkish-eu-accession-where-are-we>

* Encyclopedia Britannica (2019). Turkey - Mustafa Kemal and Turkish War of Idependence, 1919-23 [ONLINE] Available at:

<https://www.britannica.com/place/Turkey/The-Kurdish-conflict>

* Foreign Affairs (April 2010). Kemalism is Dead, Long Live Kemalism – How the AKP Became Ataturk’s Last Defender [ONLINE] Available at:

<https://www.foreignaffairs.com/articles/turkey/2010-04-23/kemalism-dead-long-live-kemalism>

* Foreign Policy (May 2010). Turkey’s Zero-Problems Foreign Policy [ONLINE] Available at:

<https://foreignpolicy.com/2010/05/20/turkeys-zero-problems-foreign-policy/>

* Global Security (2018). Turkey – Neo Ottoman Empire [ONLINE] Available at:

<https://www.globalsecurity.org/military/world/europe/tu-forrel-neo-ottoman.htm>

* Hoover Institution (December 2010). Is Kemalism Dead in Turkey? [ONLINE] Available at:

<https://www.hoover.org/research/kemalism-dead-turkey>

* Ministry of Foreign Affairs, Republic of Turkey (2011). Turkish Foreign Policy During Ataturk’s Era [ONLINE] Available at:

<http://www.mfa.gov.tr/turkish-foreign-policy-during-ataturks-era.en.mfa>

* Modern Diplomacy (January 2019). The neo-Ottoman issue [ONLINE] Available at:

<https://moderndiplomacy.eu/2019/01/24/the-neo-ottoman-issue/>

* Politico (May 2019). Let’s put Turkey’s EU membership back on track [ONLINE] Available at:

<https://www.politico.eu/article/turkeys-eu-membership/>

**\* U toku izrade rada, biće korišćena dodatna literatura i internet izvori**

**Radna biografija:**

Rođena sam 30. oktobra 1995. godine u Novom Sadu. Završila sam srednju ekonomsku školu ’’Svetozar Miletić’’ u Novom Sadu, na smeru pravni-birotehničar, 2014. godine.

Diplomirala sam na Fakultetu političkih nauka Univerziteta u Beogradu 2018. godine, na smeru međunarodni odnosi, modul evropske integracije. Multidisciplinarne master akademske studije Evropska politika i upravljanje krizama pri Univerzitetu u Beogradu upisala sam 2018. godine.

2018. godine stažirala sam u Centru za istraživanje, transparentnost i odgovornost (CRTA). Od jula 2019. godine sam stažistkinja u Agenciji UN za rodnu ravnopravnost i osnaživanje žena u Srbiji (UN WOMEN). Govorim engleski jezik.

Beograd, 16. oktobar 2019. godine

Student:

**Mirjana Jovanović**

Mentor:

**Prof. dr Zoran Krstić**

**VEĆU ZA STUDIJE PRI UNIVERZITETU**

**UNIVERZITETA U BEOGRADU**

**Studijski program:**

EVROPSKA POLITIKA I UPRAVLJANJE KRIZAMA

(*EUROPEAN POLITICS AND CRISIS MANAGEMENT*)

**Naslov teze:**

**IDEOLOGIJA KEMALIZMA I NJEN UTICAJ NA ČLANSTVO**

**TURSKE U EVROPSKOJ UNIJI**

**Kandidat:**

Mirjana Jovanović

Broj indeksa: 45/2018.

Budući da je kandidat do sada polaganjem ispita i obavljanjem stručne prakse ostvario 48 ESPB, Komisija predlaže da joj se odobri izrada predloženog master rada.

**Mentor:**

Prof. dr Zoran Krstić, Fakultet političkih nauka, Univerzitet u Beogradu

**Članovi Komisije:**

Doc. dr Vladimir Ajzenhamer, Fakultet bezbednosti, Univerzitet u Beogradu

Doc. dr Marko Veković, Fakultet političkih nauka, Univerzitet u Beogradu

**Izjava o akademskoj čestitosti**

Mirjana Jovanović

Broj indeksa: 45/2018.

Svojim potpisom garantujem da ću se u toku studija, a naročito u toku izrade master rada, u potpunosti uzdržati od plagiranja, odnosno kopiranja tuđih ideja i njihovog prezentovanja kao sopstvenih, bez odgovarajućeg priznavanja autorstva. Razumem da kopiranje tuđih ideja može biti izvršeno iz knjiga i časopisa i podataka koji mogu biti predstavljeni u tabelama, dijagramima, dizajnu, planovima, fotografijama, filmu, muzici, formulama, vebsajtovima, kompjuterskim programima i na drugi način. Jasno mi je da plagijat takođe uključuje i predstavljanje, upotrebu i distribuiranje rada predavača ili drugih studenata kao sopstvenih. Svesna sam da namernim prisvajanjem ideja drugih i prikazivanjem kao sopstvenih činim povrede Zakona o autorskom i srodnim pravima, kao i drugih zakona i odgovarajućih akata Univerziteta u Beogradu.

U Beogradu, 16. oktobar 2019. godine

Potpis studenta